b'\n_START_ARTICLE_\nSa Aking Mga Kabata\n_START_PARAGRAPH_\nAng "Sa Aking Mga Kabata" ay isang tula na nakasulat sa wikang Tagalog tungkol sa pag-ibig ng isang tao sa kanyang katutubong wika.  Madalas na pinapalagay na ginawa ito ni Jose Rizal, ang Pambansang Bayani ng Pilipinas at sinasabing naisulat niya noong 1869 sa gulang na walong taon at unang tulang ginawa ni Rizal.  _NEWLINE_Bagaman, may ilang mga dalubhasa sa kasaysayan na nagsasabing walang patotoo na si Rizal ang may-akda ng tula at panlilinlang ito. Pinaghihinalaan ang mga makatang sina Gabriel Beato Francisco o Herminigildo Cruz ang tunay na may-akda.\n_START_SECTION_\nTeksto ng tula\n_START_PARAGRAPH_\nSa Aking Mga Kabata_NEWLINE__NEWLINE_Kapagka ang baya\'y sady\xc3\xa1ng umiibig_NEWLINE__NEWLINE_Sa kany\xc3\xa1ng salit\xc3\xa1ng kaloob ng langit,_NEWLINE__NEWLINE_Sanlang kalayaan nasa ring masapit_NEWLINE__NEWLINE_Katulad ng ibong nasa himpapawid._NEWLINE__NEWLINE_Pagka\'t ang salita\'y isang kahatulan_NEWLINE__NEWLINE_Sa bayan, sa nayo\'t mga kahari\xc3\xa1n,_NEWLINE__NEWLINE_At ang is\xc3\xa1ng tao\'y katulad, kabagay_NEWLINE__NEWLINE_Ng alin mang likha noong kalaya\xc3\xa1n._NEWLINE__NEWLINE_Ang hindi magmahal sa kanyang salit\xc3\xa2_NEWLINE__NEWLINE_Mahigit sa hayop at malans\xc3\xa1ng isd\xc3\xa2,_NEWLINE__NEWLINE_Kay\xc3\xa2 ang marapat pagyamaning kus\xc3\xa0_NEWLINE__NEWLINE_Na tulad sa in\xc3\xa1ng tunay na nagpal\xc3\xa0._NEWLINE__NEWLINE_Ang wikang Tagalog tulad din sa Latin_NEWLINE__NEWLINE_Sa Ingl\xc3\xa9s, Kastil\xc3\xa0 at salitang anghel,_NEWLINE__NEWLINE_Sapagka\'t ang Poong maalam tuming\xc3\xadn_NEWLINE__NEWLINE_Ang siyang naggawad, nagbigay sa atin._NEWLINE__NEWLINE_Ang salita nati\'y huwad din sa iba_NEWLINE__NEWLINE_Na may alfabeto at sariling letra,_NEWLINE__NEWLINE_Na kaya nawal\xc3\xa1\'y dinatnan ng sigw\xc3\xa2_NEWLINE__NEWLINE_Ang lunday sa law\xc3\xa0 no\xc3\xb3ng dakong una.'